Vincent Cassel

**Vincent Cassel** (s. **Vincent Crochon**; 23. marraskuuta 1966, Pariisi) on ranskalainen näyttelijä. Hänen läpimurtonsa tapahtui Mathieu Kassovitzin elokuvassa *[[Viha (elokuva)|Viha]]* (1995), josta hän sai kaksi César-ehdokkuutta.

Cassel on myös näytellyt elokuvissa *[[Irreversible – syntiset]]* (2002), *[[Ocean’s Twelve]]* (2004), *[[Ocean’s Thirteen]]* (2007), *[[Eastern Promises]]* (2007), *[[Black Swan]]* (2010), *[[Vain maailmanloppu]]* (2016) ja *[[Jason Bourne (elokuva)|Jason Bourne]]* (2016), sekä televisiosarjassa *[[Westworld]]* (2020).

Hän myös näytteli Jacques Mesrineä elokuvissa *[[L’instinct de mort]]* () ja *[[L’ennemi de public no. 1]]* (), jotka saivat ensi-iltansa vuonna 2008. Cassel sai roolistaan parhaan näyttelijän César-palkinnon.

## Tausta
Cassel syntyi Pariisissa, Ranskassa 23. marraskuuta 1966. Hänen äitinsä Sabine Litique on toimittaja ja isä Jean-Pierre Cassel (s. Jean-Pierre Crochon) oli näyttelijä. Casselin veli, Mathias, on hardcore rap -ryhmä Assassinin jäsen. Hänen siskopuolensa Cécile Cassel on myös näyttelijä.

## Ura
### Uran alkutaival Ranskassa (1990-luku)
Yksi Casselin ensimmäisistä esiintymisistä oli pieni rooli vuoden 1994 Renault Crio -mainoksessa, jota esitettiin Isossa-Britanniassa.

Casselin läpimurto tapahtui Mathieu Kassovitzin ylistetyssä draamaelokuvassa *[[Viha (elokuva)|Viha]]* (1995), jossa hän esitti vaikeuksissa olevaa nuorukaista Pariisin lähiöissä. Cassel sai roolistaan kaksi César-palkintoehdokkuutta.

1990-luvulla ja 2000-luvulla Cassel esiintyi useissa ranskalaisissa elokuvissa. Vuonna 1996 hän tähditti elokuvaa *[[Kohtalokas asunto]]* yhdessä tulevan vaimonsa, Monica Belluccin kanssa. Elokuva oli menestys ja se palkittiin parhaan ei-englanninkielisen elokuvan Baftalla.

Vuonna 1998 hän esitti Anjoun herttua Henrik kolmatta elokuvassa *[[Elisabet (elokuva)|Elisabet]]*. Vuonna 1999 hän esitti Gilles de Raisia Luc Bessonin elokuvassa *[[Jeanne d’Arc (vuoden 1999 elokuva)|Jeanne d’Arc]]*. Casselin muita mainittavia rooleja 1990- ja 2000-luvulta ovat muun muassa Yann Lepentrec väkivaltaelokuvassa *[[Dobermann (elokuva)|Dobermann]]* (1997), Jean-François de Morangias fantasiaelokuvassa *[[Susien klaani]]* (2001) sekä Marcus Gaspar Noén kontroversiaalisessa elokuvassa *[[Irreversible – syntiset]]* (2002), jossa Cassel esiintyi jälleen vaimonsa, Monica Belluccin kanssa.

### Siirtyminen englanninkielisiin elokuviin (2000-luku)

2000-luvulla Cassel esiintyi monissa englanninkielisissä elokuvissa, joihin lukeutuu muun muassa *[[Shrek]]* (äänirooli, 2001), *[[Birthday Girl – unohtumaton yllätys]]* (2001), *[[Ocean’s Twelve]]* ja *[[Ocean’s Thirteen]]* (2004, 2007) sekä *[[Houkutus (vuoden 2005 elokuva)|Houkutus]]* (2005).

Vuonna 2007 Cassel esiintyi yhdessä Viggo Mortensenin ja Naomi Wattsin kanssa David Cronenbergin jännityselokuvassa *[[Eastern Promises]]*. Cassel sai *Eastern Promisesin* roolistaan ylistystä. Elokuva sai maailmanensi-iltansa Toronton elokuvajuhlilla 8. syyskuuta 2007, jossa se palkittiin parhaan elokuvan yleisöpalkinnolla.

Lokakuussa 2008 Cassel valittiin Yves Saint Laurentin miesten hajuveden kasvoksi. Uusi hajuvesi nimeltään *La Nuit de l'Homme* julkaistiin maailmanlaajuisesti vuonna 2009. Samana vuonna Cassel esiintyi kaksiosaisessa elokuvassa, joka kertoi Jacques Mesrinestä, Ranskan ”yhteiskunnan vihollisesta numero yksi”. Roolistaan Mesrinenä Cassel palkittiin parhaan miespääosan César-palkinnolla. Samana vuonna hän tähditti brasilialaista elokuvaa *À Deriva* sekä teki debyyttinsä laulajana Zap Maman albumilla *ReCreation*.

### Myöhempi ura (2010-luku)

Vuonna 2010 Cassel näytteli Thomas Leroyta Darren Aronofskyn ylistetyssä elokuvassa *[[Black Swan]]*. Elokuvan näyttelijäkokoonpano – Cassel mukaan lukien – sai parhaan näyttelijäkokoonpanon SAG-ehdokkuuden.

Vuonna 2011 Cassel näytteli pääroolia jännitysdraamassa *[[Munkki (vuoden 2011 elokuva)|Munkki]]*. Samana vuonna hän esiintyi David Cronenbergin historiallisessa elokuvassa *[[A Dangerous Method]]* yhdessä Keira Knightleyn, Michael Fassbenderin ja Viggo Mortensenin kanssa.

Vuonna 2014 hän esiintyi yhdessä Léa Seydoux'n kanssa *[[Kaunotar ja hirviö|Kaunottaren ja hirviön]]* ranskankielisessä versiossa. Elokuva sai positiivisen vastaanoton ja oli taloudellinen menestys.

Vuonna 2016 Cassel esiintyi yhdysvaltalaisessa toimintatrillerissä *[[Jason Bourne (elokuva)|Jason Bourne]]*, jonka ohjasi Paul Greengrass. Samana vuonna Cassel näytteli yhtä pääroolia Xavier Dolanin elokuvassa *[[Vain maailmanloppu]]*, joka sai maailmanensi-iltansa Cannesin elokuvajuhlilla.

### Nykyään (2020-luku)
Vuonna 2020 Cassel näytteli antagonisti Engerraund Seracia HBO-sarja *[[Westworld]]in* kolmannella tuotantokaudella.

Vuonna 2021 hän toimi kertojaäänenä dokumenttielokuvassa *Reset*.

## Yksityiselämä
Vuonna 1999 Cassel meni naimisiin *[[Kohtalokas asunto]]* -vastanäyttelijänsä Monica Belluccin kanssa. Heillä on kaksi tytärtä (s. 2004 ja 2010). Cassel ja Bellucci ilmoittivat erostaan 26. elokuuta 2013.

24. elokuuta 2018 Cassel meni naimisiin malli Tina Kunakeyn kanssa, jonka kanssa hän oli ollut parisuhteessa jo yli kaksi vuotta. Heillä on yksi yhteinen tytär (s. 2019).

## Valikoitu filmografia
* *[[Viha (elokuva)|Viha]]* (*La Haine*, 1995)
* *[[Elisabet (elokuva)|Elisabet]]* (*Elizabeth*, 1998)
* *[[Jeanne d’Arc (vuoden 1999 elokuva)|Jeanne d’Arc]]* (*The Messenger: The Story of Joan of Arc*, 1999)
* *[[Hotelli Paradiso]]* (*Guest House Paradiso*, 1999)
* *[[Purppuravirrat]]* (*The Crimson Rivers*, 2000)
* *[[Susien klaani]]* (*Brotherhood of the Wolf*, 2001)
* *[[Read My Lips (elokuva)|Read My Lips]]* (2001)
* *[[Shrek]]* (äänirooli, 2001)
* *[[Irreversible – syntiset]]* (*Irréversible*, 2002)
* *[[Blueberry (elokuva)|Blueberry]]* (2004)
* *[[Ocean’s Twelve]]* (2004)
* *[[Houkutus (vuoden 2005 elokuva)|Houkutus]]* (*Derailed*, 2005)
* *[[Ocean’s Thirteen]]* (2007)
* *[[Eastern Promises]]* (2007)
* *Vapaa tai vainaa* (*L’instinct de mort*, 2008)
* *Yhteiskunnan vihollinen nro 1* (*L’ennemi de public no. 1*, 2008)
* *[[Black Swan]]* (2010)
* *[[A Dangerous Method]]* (2011)
* *[[Lapsi 44 (elokuva)|Lapsi 44]]* (*Child 44*, 2015)
* *[[Huuma (vuoden 2015 elokuva)|Huuma]]* (*My King*, 2015)
* *[[Vain maailmanloppu]]* (*It’s Only the End of the World, 2016)
* *Jason Bourne* (2016)
* *Westworld'' (televisiosarja, 2020)

## Lähteet

## Aiheesta muualla
* Viralliset kotisivut 

*